P6_TA(2005)0148

Mehanizem vzajemnosti *

Zakonodajna resolucija Evropskega parlamenta o predlogu Uredbe Sveta o spremembi Uredbe (ES) št. 539/2001 glede mehanizma vzajemnosti (KOM(2004)0437 — C6-0097/2004 — 2004/0141(CNS))

(Postopek posvetovanja)

Evropski parlament,

- ob upoštevanju predloga Komisije (KOM(2004)0437) [1],

- ob upoštevanju člena 62(2)(b)(i) Pogodbe ES,

- ob upoštevanju člena 67 Pogodbe ES, v skladu s katerim se je Svet posvetoval s Parlamentom (C6-0097/2004),

- ob upoštevanju člena 51 svojega Poslovnika,

- ob upoštevanju poročila Odbora za državljanske svoboščine, pravosodje in notranje zadeve in mnenja Odbora za zunanje zadeve (A6-0065/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog v skladu s členom 250(2) Pogodbe ES;

3. poziva Svet, naj obvesti Parlament, če namerava odstopiti od besedila, ki ga je odobril Parlament;

4. poziva k sprožitvi usklajevalnega postopka v skladu s Skupno izjavo z dne 4. marca 1975, če namerava Svet odstopiti od besedila, ki ga je odobril Parlament;

5. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

6. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

UVODNA IZJAVA 2

(2) Zaradi resnosti primerov nevzajemnosti je potrebno, da jih zadevna država članica ali zadevne države članice obvezno naznanijo. Da bi se zagotovilo, da zadevna tretja država ponovno opusti vizumsko obveznost za državljane zadevne države članice, je treba predvideti mehanizem, ki bo združeval ukrepe na spremenljivih ravneh in intenzivnostih, ki jih je mogoče hitro izvajati. Tako je potrebno, da Komisija brez odloga začne s postopki pri tretji državi, poda poročilo Svetu ter ima v vsakem trenutku možnost, da Svetu predlaga sprejem začasne odločitve za ponovno uvedbo vizumske obveznosti za državljane zadevne tretje države. Zatekanje k taki začasni odločitvi ne sme predstavljati ovire za možnost premestitve zadevne tretje države v Prilogo I Uredbe (ES) št. 539/2001. Med drugim je treba predvideti časovno zvezo med začetkom veljavnosti začasnega ukrepa in morebitnim predlogom premestitve te države v Prilogo I. | (2) Zaradi resnosti primerov nevzajemnosti je potrebno, da jih zadevna država članica ali zadevne države članice obvezno naznanijo. Da bi se zagotovilo, da zadevna tretja država ponovno opusti vizumsko obveznost za državljane zadevne države članice, je treba predvideti mehanizem, ki bo združeval ukrepe na spremenljivih ravneh in intenzivnostih, ki jih je mogoče hitro izvajati. Tako je potrebno, da Komisija brez odloga začne s postopki pri tretji državi, poda poročilo Evropskemu parlamentu in Svetu ter ima v vsakem trenutku možnost, da Svetu predlaga sprejem začasne odločitve za ponovno uvedbo vizumske obveznosti za državljane zadevne tretje države. Zatekanje k taki začasni odločitvi ne sme predstavljati ovire za možnost premestitve zadevne tretje države v Prilogo I Uredbe (ES) št. 539/2001. Med drugim je treba predvideti časovno zvezo med začetkom veljavnosti začasnega ukrepa in morebitnim predlogom premestitve te države v Prilogo I. Za zagotovitev preglednega in demokratičnega nadzora bi bilo treba Evropski Parlament na vseh stopnjah obveščati o mehanizmu in mu dovoliti, da poda mnenje v zvezi z začasnim ukrepom. |

Sprememba 2

UVODNA IZJAVA 3 A (novo)

| (3a) Pojem vzajemnosti je treba uveljaviti tudi za pogoje in postopke, ki jih vpelje tretja država in ki bistveno omejujejo potovanja državljanov države članice. |

Sprememba 3

UVODNA IZJAVA 5

(5) Treba je določiti prehodno ureditev za primer, ko za države članice ob vstopu te uredbe v veljavo velja vizumska obveznost za tretje države iz Priloge II Uredbe (ES) št. 539/2001. Kar zadeva Islandijo in Norveško, ta uredba tvori razvoj določil schengenskega pravnega reda v smislu sporazuma, sklenjenega med Svetom Evropske unije ter Republiko Islandijo in Kraljevino Norveško v zvezi s pridružitvijo teh dveh držav k izvajanju, uporabi in razvoju schengenskega pravnega reda, ki sodi na področje iz člena 1(A) Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo tega sporazuma. | (5) Treba je določiti prehodno ureditev za primer, ko za države članice ob vstopu te uredbe v veljavo velja vizumska obveznost za tretje države iz Priloge II Uredbe (ES) št. 539/2001. Da bi v takih primerih okrepili solidarnost med državami članicami, bi morala vzajemnost biti vodilno načelo Komisije pri njenih poskusih uveljavitve potovanj brez vizuma. Kar zadeva Islandijo in Norveško, ta uredba tvori razvoj določil schengenskega pravnega reda v smislu sporazuma, sklenjenega med Svetom Evropske unije ter Republiko Islandijo in Kraljevino Norveško v zvezi s pridružitvijo teh dveh držav k izvajanju, uporabi in razvoju schengenskega pravnega reda, ki sodi na področje iz člena 1(A) Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo tega sporazuma. |

Sprememba 4

ČLEN 1Člen 1, odstavek 4, točka (a) (Uredba (ES) št. 539/2001)

(a)v desetih dneh, ko tretja država uvede ali uporabi vizumsko obveznost, zadevna država članica o tem pisno obvesti Komisijo; to obvestilo je objavljeno v Uradnem listu Evropske unije, serija C; | (a)v 90 dneh, ko tretja država uvede ali uporabi vizumsko obveznost, zadevna država članica o tem pisno obvesti Komisijo; to obvestilo je objavljeno v Uradnem listu Evropske unije, serija C; |

Sprememba 5

ČLEN 1Člen 1, odstavek 4, točka (b) (Uredba (ES) št. 539/2001)

(b)Komisija takoj začne postopke z organi oblasti zadevne tretje države za ponovno uvedbo oprostitve vizumov ter, najkasneje v šestih mesecih od datuma objave obvestila, o tem poda poročilo Svetu; | (b)Komisija takoj začne postopke z organi oblasti zadevne tretje države za ponovno uvedbo oprostitve vizumov ter, najkasneje v šestih mesecih od datuma objave obvestila, o tem poda poročilo Evropskemu parlamentu in Svetu; |

Sprememba 6

ČLEN 1Člen 1, odstavek 4, točka (c) (Uredba (ES) št. 539/2001)

(c)za zaključek svojega poročila lahko Komisija predloži Svetu predlog začasnega ukrepa za ponovno začasno uvedbo vizumske obveznosti za državljane zadevne tretje države. Svet o tem predlogu odloči v treh mesecih s kvalificirano večino; | (c)za zaključek svojega poročila lahko Komisija predloži Svetu, v roku največ dveh mesecev po oddaji poročila iz točke (b), predlog začasnega ukrepa za ponovno začasno uvedbo vizumske obveznosti za državljane zadevne tretje države, ki ga mora Svet posredovati Evropskemu parlamentu. Svet o tem predlogu odloči v treh mesecih s kvalificirano večino; |

Sprememba 7

ČLEN 1Člen 1, odstavek 4, točka (c a) (novo) (Uredba (ES) št. 539/2001)

| (ca)če Evropski parlament v resoluciji, ki določa pogoje, na podlagi katerih je zasnovan predlog, navede, da se ne strinja s predlogom za začasne ukrepe v zvezi z začasno ponovno uveljavitvijo vizumske obveznosti za državljane zadevnih tretjih držav, mora Komisija ponovno preučiti ta predlog. Komisija lahko ob upoštevanju Resolucije in v roku enega meseca po uvedbi poda nov predlog ali nadaljuje s postopkom. Za svoje dejanje mora navesti razloge; |

Sprememba 8

ČLEN 1Člen 1, odstavek 4, točka (c b) (novo) (Uredba (ES) št. 539/2001)

| (cb)če Komisija ne predstavi predloga začasnega ukrepa za ponovno vzpostavitev začasne vizumske obveznosti za državljane zadevnih tretjih držav, ponovno poskuša doseči obnovitev opustitve vizumov v šestih mesecih po predložitvi poročila iz točke (b) in poroča o teh postopkih Evropskemu parlamentu in Svetu. V dveh mesecih po tem poročilu, če tretja država ni odpravila vizumske obveznosti, Komisija Svetu predloži predlog začasnega ukrepa za ponovno vzpostavitev vizumske obveznosti za državljane iz zadevne tretje države ali predlog drugega ustreznega ukrepa, določenega na zunanjem področju, ki ga Svet predloži Evropskemu parlamentu. Svet o tem predlogu odloča v treh mesecih po načelu kvalificirane večine. Uporabi se postopek iz točke (ca); |

Sprememba 9

ČLEN 1, TOČKA 1 A (novo)Člen 7 a (novo) (Uredba (ES) št. 539/2001)

| 1a.Doda se člen 7a:Člen 7a1. Če tretja država uvede pogoje ali postopke, ki znatno omejujejo pretok državljanov ene države članice, veljajo naslednje določbe:(a)v 90 dneh po uvedbi ali po objavi uvedbe teh postopkov s strani tretje države mora zadevna država članica pisno obvestiti Komisijo; obvestilo se objavi v Uradnem listu Evropske Unije, serija C;(b)Komisija takoj začne z izvajanjem ukrepov pri organih zadevne tretje države, da zagotovi neizvajanje teh pogojev ali postopkov, in najpozneje šest mesecev po objavi obvestila o rezultatih postopkov poroča Evropskemu parlamentu in Svetu;(c)ob upoštevanju sklepov poročila lahko Komisija Svetu predloži, najpozneje v dveh mesecih po datumu predložitve poročila iz točke (b), predlog začasnega ukrepa, ki uvaja pogoje ali postopke, primerljive za prebivalce zadevne tretje države, ki potujejo v Evropsko unijo, in ki ga je Svet predložil Evropskemu parlamentu. Svet o tem predlogu odloča v treh mesecih po načelu kvalificirane večine;(d)če Evropski parlament v resoluciji, ki določa pogoje, na podlagi katerih je zasnovan predlog, navaja nestrinjanje s predlogom začasnega ukrepa, ki ponovno vzpostavi pogoje ali postopke za državljane zadevne tretje države, ki potujejo v EU, Komisija ponovno preuči ta predlog. Komisija lahko, ob upoštevanju te resolucije, v roku enega meseca po njenem sprejetju predloži nov predlog ali nadaljuje s postopkom. Svojo izbiro mora upravičiti;(e)če Komisija ne predstavi predloga začasnega ukrepa za ponovno uvedbo pogojev ali postopkov za državljane zadevne tretje države, ki potujejo v Evropsko unijo, uporabi sredstva, ki jih ima na voljo za zagotavljanje neizvajanja pogojev ali postopkov v obdobju šestih mesecev po predložitvi poročila iz točke (b), in poroča o teh postopkih Evropskemu parlamentu in Svetu. Če zadevna tretja država ni odpravila vizumske obveznosti, predloži Komisija, v dveh mesecih po tem poročilu, Svetu predlog ustreznega ukrepa, ki temelji na načelu vzajemnosti in ki ga Svet predloži Evropskemu parlamentu. Svet o tem predlogu odloča v treh mesecih po načelu kvalificirane večine. Uporabi se postopek iz točke (d);(f)če Komisija ocenjuje, da je upravičeno, lahko brez predhodnega obvestila predstavi predlog iz točk (c) in (e). Za ta predlog se uporabi postopek iz točk (c) in (d);(g)če tretja država umakne pogoje ali postopke, ki znatno omejujejo pretok državljanov ene države članice, zadevna država članica o tem obvesti Komisijo. To obvestilo je objavljeno v Uradnem listu Evropske unije, serija C. Vsi začasni ukrepi iz točke (c) in vsi ustrezni ukrepi iz točke (e) se samodejno odpravijo na dan začetka veljavnosti odprave teh pogojev in postopkov, ki bistveno omejujejo pretok prebivalcev ene države članice. |

[1] Še ni objavljeno v Uradnem listu.

--------------------------------------------------